Le Rifain
Yenna utilibizyun n Euronews i dd-yeksin lexber x ca n idiplumasiyen d Uruppawiyen, belli tamunt n Wuruppa ad teqqen tiwura deg wudem n yewdan i yexsen a dd-adfen zi Lmeɣrib d Dzayer, awarn i umi igeɛɛed nnumru n yinni i yelqef ubirus n « Covid-19 » di tnayen-a n tmura.
Lexxu, Uruppa tegga lista n 13 n tmura zemren yewdan i zeg-sent idd-ittekken bac ad ɛdun ɣer Wuruppa. zi tmura i yellan di lista-ya, dinni Dzayer d Lmeɣrib.
Maca amen dd-yusa di Euronews, aqa tamunt n Wuruppa teggur ad teɛdel lista-ya n tmura. zeg weɛda i ɣa yilin; ad ttwakksent tmura n Dzayer d Lmeɣrib, minzi kuruna temmerni deg-sent aṭṭas.
Di Dzayer lexxu, ttawḍen al 600 n yewdan i ileqqef ubirus kul ass.
Di Lmeɣrib, mɣar di ssimanet i yeɛdun, dinni 3325 n yewdan i yelqef ubirus, mmernin ɣer yinni i ttuɣa yelqef qbel.
Qbel i yijjen tnayen n simanat, ttwakksent tmura n Sirbya d Wedrar Aberkan zi lista n tmura i izemren ad adfen tarwa-nsent ɣer tmunt n Wuruppa, minzi igeɛɛed deg-sent nnumru n yewdan i yelqef ubirus.
sot_Latn kab_Latn kab_Latn kab_Latn kab_Latn kab_Latn kab_Latn